Belgiya sobiq bosh murabbiyi Mark Vilmots Kot-d′Ivuar terma jamoasi bosh murabbiyligiga tayinlandi. Bu haqda Ivuar futbol federatsiyasi xabar tarqatdi. Bungacha Vilmots Belgiya terma jamoasini boshqarib borgandi. U terma jamoada to‘rt yil davomida ish olib borgan va Yevro-2016dan so‘ng iste’foga chiqarilgandi. Yaqin kunlarda Kot-d′Ivuar terma jamoasi Rossiya va Senegal terma jamoalari bilan o‘rtoqlik uchrashuvida maydonga tushsa, avgustdan boshlab JCh-2018 saralash bosqich o‘yinlarini davom ettiradi.